17. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 727 της 19/20 Σεπτ. 1961 (ΦΕΚ Α΄ 185)  Περί καθορισμού του τύπου διοικητικών τινών πράξεων αρμοδιότητος Υπουργείου Εθνικής Αμύνης (Γ.Ε.Α.).  Έχοντες υπόψη: α)Το άρθρ. 7 του Ν.Δ. 3983/1959 «περί μέτρων τινών προς βελτίωσιν της λειτουργίας των Δημοσίων Υπηρεσιών» (ΦΕΚ Α΄ 197/59). β)Τας διατάξεις του Ν.Δ. 2387/1953 «περί Υπουργείου Εθνικής Αμύνης και των οργάνων της Ανωτάτης Διοικήσεως και ελέγχου των Ενόπλων Δυνάμεων», ως ετροποποιήθησαν και συνεπληρώθησαν μεταγενεστέρως. γ)Την, κατ’ άρθρ. 7 του Ν.Δ. 2387/1953 «περί Υπουργείου Εθνικής Αμύνης κλπ.», εκδοθείσαν υπ’ αριθ. ΕΠ 5312/1.6.1961 απόφασιν του Υπουργού Εθνικής Αμύνης «περί αναθέσεως αρμοδιοτήτων εις τον Υφυπουργόν Εθνικής Αμύνης». δ)Την υπ’ αριθ. 237/1960 γνωμοδότησιν του Ανωτάτου Συμβουλίου Αεροπορίας. ε)Γνωμοδότησιν του Συμβουλίου της Επικρατείας, διατυπουμένην εν τοις υπ’ αριθ. 61/25.1.1961 πρακτικοίς αυτού, προτάσει των Ημετέρων επί της Εθνικής Αμύνης και Συντονισμού Υπουργών, αποφασίζομεν και διατάσσομεν: Άρθρον μόνον.-Δια τα κάτωθι θέματα, δι’ α αι κείμεναι διατάξεις προβλέπουν την έκδοσιν Β.Δ/ των μη κανονιστικού περιεχομένου, αρκούν εφεξής αντί τούτων αποφάσεις του επί της Εθνικής Αμύνης Υπουργού, δημοσιευόμεναι δια της Εφημερίδος της Κυβερνήσεως, ήτοι: α)Τα υπό των άρθρ. 33, 40 και 41 του Α.Ν. 3102/1942 «περί καταστάσεως των Αξιωματικών κλπ.», προβλεπόμενα θέματα της θέσεως Αξιωματικών εις αργίαν δια προσκαίρου παύσεως και αργίαν δι’ απολύσεως, εφ’ όσον ταύτα αφορούν κατωτέρους Αξιωματικούς της Β. Αεροπορίας. β)Τα υπό του άρθρ. 2 του Νόμ. 2310/1953 «περί προστασία εφέδρων Ιπταμένων της Β. Αεροπορίας» προβλεπόμενα θέματα της ανακατατάξεως υπηρετούντων εφέδρων Ανθυποσμηναγών Ι.Γ.Υ. γ)Τα υπό του άρθρ. 15 του Α.Ν. 233/1936 «περί εκπαιδεύσεως μονίμων στελεχών Β.Α.» και άρθρ. 5 Α.Ν. 1577/1939 «περί συστάσεως Υγειονομικού Σώματος εις την Β.Α» προβλεπόμενα θέματα των εκπαιδευτικών αδειών Αξιωματικών διαφόρων ειδικοτήτων της Β. Αεροπορίας δια την αλλοδαπήν. δ)Τα υπό των άρθρ. 15-17 του Νόμ. 2342/1953 «περί ιεραρχίας, προαγωγών και καταστάσεων των μονίμων Υπαξιωματικών της Β. Αεροπορίας» προβλεπόμενα θέματα της αποστρα-  Σελ. 13  Οργανισμός Αεροπορίας 38.Α.α.17    14  τείας, παραιτήσεως και οριστικής απολύσεως των Υπαξιωματικών Β. Αεροπορίας πλην Αρχισμηνιών.  ε)Τα υπό του άρθρ. 5 παρ. 3 του Α.Ν. 1014/1937 προβλεπόμενα θέματα ορισμού τακτικών μελών διοικητικού Συμβουλίου του Κ.Ε.Α. ς)Βάσει των διατάξεων των άρθρ. 4, 7, 9, 11 και 16 του Α.Ν. 245/1936 «περί στελέχους εφέδρων Αξιωματικών Βασ. Αεροπορίας κλπ.» προβλεπόμενα θέματα μετατάξεως και μεταφοράς εφέδρων ιπταμένων εις ετέρας ειδικότητας και εγγραφής και διαγραφής εφέδρων εν γένει Αξιωματικών εκ του στελέχους της εφεδρείας της Β. Αεροπορίας. ζ)Τα υπό των άρθρ. 1 και 2 του Α.Ν. 2807/1941 προβλεπόμενα θέματα μετατάξεων εκ του Στρατού Ξηράς εις την εφεδρείαν της Β. Αεροπορίας εφέδρων ή στρατευσίμων Αξιωματικών. η)Τα υπό των άρθρ. 1 και 3 του Νόμ. 5202/1931 «περί καταστάσεως παθόντων εν πολέμω ή εν ειρήνη, Αξιωματικών, Ανθυπασπιστών κλπ.» ως ετροποποιήθη και συνεπληρώθη υπό του άρθρ. 1 του Ν.Δ. 90/1946 προβλεπόμενα θέματα της μετατάξεως κατωτέρων Αξιωματικών εις πολεμικάς καταστάσεις και μετατάξεως τούτων εκ της μιας κατηγορίας εις την ετέραν. Εις τον Ημέτερον επί της Εθνικής Αμύνης Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος.                          Σελ. 14  38.Α.α.17 Οργανισμός Αεροπορίας   15